जब संबंधित कंपनी के अधिकारी कैप्टन संदीप कुमार से जानने का प्रयास किया गया कि आरोपी एजैंट सईद सज्जाद मदनी उनका अधिकृत एजैंट है अथवा नहीं तो उन्होंने कहा कि वह कंपनी के आप्रेशंस का काम देखते हैं, जबकि कमर्शियल विभाग कोई अन्य अधिकारी देखता है जिनका मोबाइल नंबर देने से उन्होंने इंकार कर दिया। इस मामले पर पर्यटन पुलिस की उपाधीक्षक संदीप कौर ने भी टिप्पणी करने से इंकार कर दिया। उधर, ऑल कश्मीर टूर आप्रेटर्स एसोसिएशन और पिल्ग्रिमेज एंड लेजर टूरिज्म ऑनर्स एसोसिएशन ने इस मामले में संबंधित कंपनी सहित कई अधिकारियों की संलिप्तता की आशंका व्यक्त करते हुए पूरे मामले की जांच सी.बी.आई. से करवाने की मांग की है।